pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ดีอีเอส เผยสัปดาห์แรก ธ.ค. ซื้อของออนไลน์ราคาเกินหมื่นยอดร้องเรียนมูลค่าทะลุ 7 แสนบาท
วันอาทิตย์ที่ 19 ธันวาคม 2564
ดีอีเอส เผยสัปดาห์แรก ธ.ค. ซื้อของออนไลน์ราคาเกินหมื่นยอดร้องเรียนมูลค่าทะลุ 7 แสนบาท
ดีอีเอส เผยสัปดาห์แรก ธ.ค. ซื้อของออนไลน์ราคาเกินหมื่นยอดร้องเรียนมูลค่าทะลุ 7 แสนบาท
“เนวินธุ์”ผู้ช่วยรมว.ดีอีเอสเผยยอดร้องเรียนปัญหาเว็บไซต์ผิดกฎหมายผ่าน1212 OCCสัปดาห์แรกธ.ค. 64ปัญหาซื้อขายออนไลน์ยังนําโดยสินค้าราคาเกินหมื่นพบ16เรื่องมูลค่าความเสียหายรวมกว่า7แสนบาท
นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)กล่าวว่าผลการดําเนินงานของศูนย์ช่วยเหลือและจัดการปัญหาออนไลน์1212 OCCในรอบสัปดาห์แรกของเดือนธ.ค.นี้(3-9ธ.ค. 64)มีจํานวนการร้องเรียนทั้งสิ้น1,547เรื่องโดยอันดับ1ยังเป็นปัญหาซื้อขายทางออนไลน์1,185เรื่อง รองลงมาได้แก่ปัญหาเว็บไซต์ผิดกฎหมาย230เรื่องปัญหาภัยคุกคามไซเบอร์16เรื่องข้อสงสัยด้านกฎหมายไอซีที8เรื่องและปัญหาอื่นๆ/สอบถามข้อสงสัย108เรื่อง
โดยพบว่าการร้องเรียนปัญหาซื้อขายทางออนไลน์ในส่วนของสินค้าที่มีมูลค่ามากกว่า10,000บาทขึ้นไปมีจํานวนเรื่องร้องเรียน16เรื่องรวมเป็นมูลค่าความเสียหาย711,069บาทประเภทสินค้าที่มีมูลค่าความเสียหายสูงสุดอยู่ที่168,000บาทเป็นสินค้าในกลุ่มอุปกรณ์ไอที(หูฟัง)ตามมาด้วยแฟชั่น(แบรนด์เนม)และของใช้ในบ้าน
ขณะที่เว็บไซต์ผิดกฎหมายมีการร้องเรียนประเด็นหลักๆได้แก่เว็บที่มีเนื้อหาหมิ่นเบื้องสูงจํานวน124เรื่องตามมาด้วยการสอบถาม/ขอคําปรึกษา/คําแนะนําโดยส่วนใหญ่สอบถามเรื่องเกี่ยวกับเงินกู้นอกระบบแอปเงินกู้ออนไลน์เป็นต้นรวมจํานวน88เรื่องและโทรร้องเรียนปัญหาการพนัน/หลอกลวงให้โอนเงินทางอีเมล์15เรื่อง
“กรณีที่ประชาชนผู้บริโภคพบปัญหาจากการซื้อขายสินค้าออนไลน์มีปัญหาในการใช้งานออนไลน์หรือพบเนื้อหาข้อความที่ไม่ถูกต้องในโลกออนไลน์/โซเชียลสามารถร้องเรียนขอคําปรึกษาหรือแจ้งเบาะแสเข้ามาได้ทางศูนย์ฯจะประสานงานไปยังหน่วยงานที่เกี่ยวข้องเพื่อร่วมแก้ปัญหาโดยเร็วที่สุดโดยสามารถติดต่อเราได้ผ่านช่องทางดังนี้สายด่วนโทร. 1212อีเมล์1212@mdes.go.thเว็บไซต์1212OCC.comเพจเฟซบุ๊ก:ข้อมูลข่าวสาร1212 OCCและสํานักงานสถิติจังหวัดทั่วประเทศ”นายเนวินธุ์กล่าว
************
รัฐบาลไทย-ข่าวทำเนียบรัฐบาล-พระบรมราโชวาทแก่ผู้สำเร็จการศึกษาทางการทหาร ประจำปี พ.ศ. 2565
วันพฤหัสบดีที่ 12 พฤษภาคม 2565
พระบรมราโชวาทแก่ผู้สําเร็จการศึกษาทางการทหาร ประจําปี พ.ศ. 2565
#ทรงพระเจริญ
#สํานักงานปลัดกระทรวงกลาโหม #กองบัญชาการกองทัพไทย #กองทัพบก #กองทัพเรือ #กองทัพอากาศ #สํานักงานตํารวจแห่งชาติ
รัฐบาลไทย-ข่าวทำเนียบรัฐบาล-สธ.เซ็นสัญญาสั่งซื้อวัคซีนไฟเซอร์เพิ่มอีก 10 ล้านโดส
วันศุกร์ที่ 20 สิงหาคม 2564
สธ.เซ็นสัญญาสั่งซื้อวัคซีนไฟเซอร์เพิ่มอีก 10 ล้านโดส
กระทรวงสาธารณสุข โดยกรมควบคุมโรค และ Pfizer ประเทศไทย ลงนามในสัญญาการจัดซื้อวัคซีนโควิด 19 ชนิด mRNA เพิ่มอีก 10 ล้านโดส รวมเป็น 30 ล้านโดส ทยอยจัดส่งได้ในช่วงไตรมาสที่ 4 ปีนี้เป็นต้นไป
กระทรวงสาธารณสุข โดยกรมควบคุมโรค และPfizer ประเทศไทย ลงนามในสัญญาการจัดซื้อวัคซีนโควิด 19ชนิด mRNA เพิ่มอีก 10 ล้านโดส รวมเป็น 30 ล้านโดสทยอยจัดส่งได้ในช่วงไตรมาสที่ 4 ปีนี้เป็นต้นไป
วันนี้ (20 สิงหาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรี และที่ปรึกษารัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข เป็นสักขีพยานการลงนามในสัญญาการจัดซื้อวัคซีนโควิด 19 ชนิด mRNA ของไฟเซอร์ระหว่างนายแพทย์โอภาส การย์กวินพงศ์ อธิบดีกรมควบคุมโรค และMs. Deborah Seifert ผู้จัดการใหญ่ บริษัท ไฟเซอร์ประเทศไทยและอินโดไชนา
นายอนุทินกล่าวว่า ตามที่รัฐบาลไทย มอบหมายให้กระทรวงสาธารณสุข จัดหาวัคซีนป้องกันโรคโควิด 19เพื่อฉีดให้กับประชากรที่อยู่ในประเทศไทยตามความสมัครใจ ในวันนี้ กรมควบคุมโรคและบริษัทไฟเซอร์ ประเทศไทยได้ร่วมลงนามในสัญญาการจัดซื้อวัคซีนโควิด19 ชนิด mRNA ของไฟเซอร์ เป็นการแสดงถึงความมุ่งมั่นที่มีร่วมกันในความพยายามที่จะลดการติดเชื้อโรคโควิด19 ในประเทศ โดยจัดซื้อวัคซีนไฟเซอร์เพิ่มเติมจํานวน 10 ล้านโดสจากที่ได้ลงนามจัดซื้อจํานวน 20 ล้านโดสไปแล้วเมื่อวัน 20 กรกฎาคม 2564 รวมวัคซีนไฟเซอร์ที่จะเข้ามาในประเทศไทยจํานวน 30 ล้านโดส ทยอยจัดส่งได้ในช่วงไตรมาสที่ 4 ปีนี้เป็นต้นไป เพื่อเสริมแผนกระจายวัคซีนของประเทศ ซึ่งจะทําให้มีวัคซีนฉีดให้กับประชากรในประเทศไทย 100 ล้านโดส ภายในปี 2564
“ผมขอขอบคุณMs. Deborah Seifert และผู้ที่เกี่ยวข้องที่ได้ช่วยให้การจัดหาวัคซีนครั้งนี้สําเร็จ ด้วยความเรียบร้อยรัฐบาลไทยหวังเป็นอย่างยิ่งว่าจะได้รับความร่วมมือในการจัดหาวัคซีนเช่นนี้ต่อไป” นายอนุทินกล่าว
********************************** 20 สิงหาคม 2564
รัฐบาลไทย-ข่าวทำเนียบรัฐบาล-ครม. เคาะร่างประกาศกระทรวง 2 ฉบับ รองรับมาตรการกระตุ้นเศรษฐกิจ - การลงทุน ดึงดูดชาวต่างชาติศักยภาพสูงเข้าไทย
วันพุธที่ 19 มกราคม 2565
ครม. เคาะร่างประกาศกระทรวง 2 ฉบับ รองรับมาตรการกระตุ้นเศรษฐกิจ - การลงทุน ดึงดูดชาวต่างชาติศักยภาพสูงเข้าไทย
.....
ที่ประชุม ครม. (18 ม.ค. 65) อนุมัติหลักการร่างประกาศกระทรวง 2 ฉบับ เพื่อรองรับมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูง 4 กลุ่ม ได้แก่ กลุ่มประชากรผู้มีความมั่งคั่งสูง กลุ่มผู้เกษียณอายุจากต่างประเทศ กลุ่มที่ต้องการทํางานจากประเทศไทย และกลุ่มผู้เชี่ยวชาญพิเศษ ซึ่งจะส่งผลดีต่อผู้ประกอบการ ประชาชน และแรงงานในประเทศให้มีรายได้ต่อเนื่อง ดังนี้
.
1.ร่างประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ โดยกําหนดหลักเกณฑ์การอนุญาตให้คนต่างด้าวที่มีศักยภาพสูงเข้ามาพํานักระยะยาว (long - Term Resident Visa: LTR Visa) รวมถึงผู้ติดตาม ได้แก่ คู่สมรสและบุตรที่ชอบด้วยกฎหมาย ซึ่งมีอายุไม่เกิน 20 ปี จํานวนไม่เกิน 4 คน
.
2.ร่างประกาศกระทรวงแรงงาน เรื่อง การอนุญาตให้คนต่างด้าวทํางานในราชอาณาจักรเป็นกรณีพิเศษ ทั้งคนต่างด้าวที่ทํางานโดยมีนายจ้างหรือไม่มีนายจ้าง (ธุรกิจส่วนตัว) ให้สามารถขอใบอนุญาตทํางานได้ โดยจะออกใบอนุญาตทํางานให้สูงสุดครั้งละ 5 ปี
.
อ่านเพิ่มเติม คลิกhttps://www.thaigov.go.th/news/contents/details/50639
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.วัฒนธรรม เร่งขับเคลื่อน "Soft Power" ยกระดับ "16 เทศกาลงานประเพณีไทย" ให้เป็นที่รู้จักระดับนานาชาติ
วันอังคารที่ 29 มีนาคม 2565
ก.วัฒนธรรม เร่งขับเคลื่อน "Soft Power" ยกระดับ "16 เทศกาลงานประเพณีไทย" ให้เป็นที่รู้จักระดับนานาชาติ
.....
"Soft Power" เป็นอีกหนึ่งกลไกสําคัญที่รัฐบาลจะนํามาขับเคลื่อน เพื่อเพิ่มมูลค่าเศรษฐกิจสร้างสรรค์ สร้างรายได้และภาพลักษณ์ที่ดีให้แก่ประเทศอย่างยั่งยืน
.
ล่าสุด กระทรวงวัฒนธรรม (วธ.) ได้วางแผนยกระดับเทศกาลประเพณีไทย 16 กิจกรรม ให้เป็นที่รู้จักแพร่หลายระดับชาติและนานาชาติ มุ่งสู่การเป็นเทศกาลประเพณีระดับโลก (Festival)
.
โดยงานเทศกาลและประเพณีของไทยทั้ง 16 กิจกรรมนั้น จะจัดขึ้นระหว่างเดือน เม.ย. - ก.ย. 65 ประกอบด้วย
.
เดือน เม.ย. 65 ได้แก่
1.ประเพณีแห่สลุงหลวง สืบสานกลองใหญ่ ปีใหม่เมืองนครลําปาง จ.ลําปาง
2.ประเพณีภูไทรําลึก จ.สกลนคร
3.ประเพณีปอยส่างลอง จ.แม่ฮ่องสอน
4.ประเพณีแห่ช้างบวชนาคไทยพวน บ้านหาดเสี้ยว จ.สุโขทัย
.
เดือน พ.ค. 65 ได้แก่
1.ประเพณีบวชนาคบนหลังช้าง จ.สุรินทร์
2.ประเพณีเวียนเทียนทางน้ํากลางกว๊านพะเยา จ.พะเยา
3.ประเพณีสืบสานงานนมัสการหลวงพ่อพระสุก จ.ยโสธร
.
เดือน มิ.ย. 65 ได้แก่
1.เทศกาลเสน่ห์ชุมชน ยลวิถีย่านเมืองเก่า“วิวาห์บาบ๋าภูเก็ต” จ.ภูเก็ต
2.มหกรรมสืบสานตํานานวันสุนทรภู่ กวีเอกของโลก
.
เดือน ก.ค. 65 ได้แก่
1.ประเพณีแห่ผ้าพระราชทานในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ห่มพระบรมธาตุสวี จ.ชุมพร
2.ประเพณีบูชาพระธาตุ ย้อนรอยประวัติศาสตร์เมืองคนดี จ.สุราษฎร์ธานี
3.ประเพณีสืบสานวัฒนธรรมสี่เผ่าไทศรีสะเกษ จ.ศรีสะเกษ
4.ประเพณีห่มผ้าพระนอน จ.อ่างทอง
.
เดือน ส.ค. 65 ได้แก่
1.เทศกาลหนังใหญ่วัดขนอน จ.ราชบุรี
2.ประเพณีทิ้งกระจาด จ.สุพรรณบุรี
3.มหกรรมสืบสานพหุวัฒนธรรม งานของดีเมืองนราฯ จ.นราธิวาส
.
ทั้งนี้ ก.วัฒนธรรมจะบูรณาการความร่วมมือกับจังหวัด หน่วยงานรัฐ เอกชน เครือข่ายทางวัฒนธรรมและชุมชนในพื้นที่ที่จัดงานเทศกาลและประเพณี
.
โดยบางกิจกรรมอาจจะปรับเปลี่ยนช่วงเวลาจัดงานตามความเหมาะสม เนื่องจากสถานการณ์การแพร่ระบาดของโรคโควิด-19 เพื่อให้งานดังกล่าว ก่อให้เกิดประโยชน์ต่อประชาชนมากที่สุด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม.เห็นชอบในหลักการให้ บมจ.อสมท ขอรับใบอนุญาตให้ใช้คลื่นความถี่สำหรับการให้บริการกระจายเสียงประเภทกิจการทางธุรกิจ โดยวิธีการประมูล
วันอังคารที่ 18 มกราคม 2565
ครม.เห็นชอบในหลักการให้ บมจ.อสมท ขอรับใบอนุญาตให้ใช้คลื่นความถี่สําหรับการให้บริการกระจายเสียงประเภทกิจการทางธุรกิจ โดยวิธีการประมูล
ครม.เห็นชอบในหลักการให้ บมจ.อสมท ขอรับใบอนุญาตให้ใช้คลื่นความถี่สําหรับการให้บริการกระจายเสียงประเภทกิจการทางธุรกิจ โดยวิธีการประมูล
วันที่ 18 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบในหลักการให้บริษัท อสมท จํากัด (มหาชน)(บมจ.อสมท) ขอรับใบอนุญาตให้ใช้คลื่นความถี่สําหรับการให้บริการกระจายเสียงประเภทกิจการทางธุรกิจ โดยวิธีการประมูล โดยอสมท จะสิ้นสุดการใช้คลื่นความถี่ในวันที่ 3 เมษายน 2565 ซึ่งบมจ.อสมท ถูกจัดอยู่ในประเภทกิจการธุรกิจที่ต้องขออนุญาตใช้คลื่นด้วยวิธีการประมูล ดังนั้น บมจ.อสมท จึงต้องคืนคลื่นความถี่ และเข้าร่วมประมูลคลื่นความถี่เพื่อขอใบอนุญาตประกอบกิจการวิทยุกระจายเสียงต่อไป
ทั้งนี้สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ(กสทช.) ได้ออกประกาศเชิญชวน เรื่อง การขอรับใบอนุญาตให้ใช้คลื่นความถี่ในระบบเอฟเอ็ม สําหรับการให้บริการกระจายเสียงประเภทกิจการทางธุรกิจ และได้ประกาศราคาประมูลตั้งต้นแล้วเมื่อวันที่ 27 ธันวาคม 2564 โดยกสทช.จะเปิดยื่นคําขอรับใบอนุญาตในช่วงระหว่างวันที่ 17-25 มกราคม 2565 และจะจัดการประมูลในวันที่ 21 กุมภาพันธ์ 2565
อย่างไรก็ตามบมจ. อสมท ได้ประมาณการรายได้ เงินลงทุน ต้นทุนการผลิต และการดําเนินงานโดยวิเคราะห์จากแนวโน้มของตลาดและความต้องการของผู้ฟัง โดยมีทางเลือกในการประมูลดังนี้คือ ทางเลือกแรก ประมูลคลื่นความถี่วิทยุเพื่อประกอบกิจการกระจายเสียงตามที่เคยถือครองทั้งหมด จํานวน 60 คลื่นความถี่ โดยพิจารณาจากการรักษาความเป็นหนึ่งในการเป็นผู้ให้บริการที่มีพื้นที่ครอบคลุมทั่วประเทศ และทางเลือกที่ 2 ประมูลคลื่นความถี่เพื่อประกอบกิจการกระจายเสียงบางส่วนจากที่เคยถือครอง โดยพิจารณาจากผลประกอบการที่ผ่านมา โอกาสในการทําธุรกิจในรอบระยะเวลาของใบอนุญาต ความเป็นไปได้ในการบริหารต้นทุน และความคุ้มค่าของการลงทุนเป็นหลัก
ขณะที่ปัจจัยที่ใช้กําหนดทางเลือกการประมูลคลื่นความถี่มาจากแผนยุทธศาสตร์องค์กร แนวโน้มตลาด พฤติกรรมการรับฟังของผู้บริโภค ความคุ้มค่าในการลงทุนของแต่ละทางเลือก และศักยภาพในการผลิตรายการวิทยุของบมจ.อสมท โดยราคาประมูลตั้งต้นจะเป็นไปตามที่ กสทช.กําหนด ส่วนราคาที่จะประมูลเพื่อให้ได้มาในแต่ละคลื่นความถี่นั้น ทางบมจ.อสมท จะพิจารณาถึงความเหมาะสมที่บมจ. อสมท จะจ่ายได้เมื่อเข้าสู่การประมูลจริง โดยจะเป็นราคาที่ทําให้มีความคุ้มค่าในการดําเนินธุรกิจ ทั้งนี้ตัวเลขคาดการณ์ทางการเงินจะมีการทบทวนและปรับปรุงให้เหมาะสมก่อนการเข้าร่วมประมูล
สําหรับบมจ. อสมท เป็นรัฐวิสาหกิจสังกัดสํานักนายกรัฐมนตรี ซึ่งจดทะเบียนในตลาดหลักทรัพย์แห่งประเทศไทย โดยปัจจุบันดําเนินกิจการวิทยุกระจายเสียงทั้งในส่วนกลางและส่วนภูมิภาคผ่านระบบเอฟเอ็ม จํานวน 60 สถานี โดยให้บริการครอบคลุมพื้นที่ทั่วประเทศประมาณร้อยละ 92.4 และมีประชากรในเขตพื้นที่เป้าหมายที่ให้บริการ 93.8
--------------------
รัฐบาลไทย-ข่าวทำเนียบรัฐบาล-เปิดศักราชใหม่อีสานเกตเวย์ ส่งออกสินค้าเกษตรด้วยรถไฟ “ลาว-จีน”
วันอาทิตย์ที่ 24 เมษายน 2565
เปิดศักราชใหม่อีสานเกตเวย์ ส่งออกสินค้าเกษตรด้วยรถไฟ “ลาว-จีน”
เปิดศักราชใหม่อีสานเกตเวย์ ส่งออกสินค้าเกษตรด้วยรถไฟ “ลาว-จีน” “รัฐมนตรีเฉลิมชัย” เร่งสร้างรายได้เข้าประเทศ ประกาศความสําเร็จส่งออกทุเรียนไทยล็อตใหญ่โดยรถไฟถึงจีนแล้ววันนี้เป็นขบวนแรก “อลงกรณ์” เผยร่นเวลาการขนส่งเหลือวันครึ่ง ผู้ส่งออกสนใจคึกคัก
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ในฐานะประธานคณะกรรมการพัฒนาและบริหารจัดการผลไม้(Fruit Board ) เปิดเผยวันนี้ (24 เม.ย.) ว่าขอแสดงความชื่นชมต่อความสําเร็จในการส่งออกทุเรียนไทยล็อตใหญ่ที่สุด 500 ตัน 27 ตู้คอนเทนเนอร์ของฤดูกาลผลิตผลไม้ปี 2565 ที่ขนส่งบนเส้นทางรถไฟสายลาว-จีนตามนโยบายอีสานเกตเวย์และเป็นการเปิดศักราชใหม่ของการขนส่งผลไม้ไทยด้วยระบบรางภายใต้พิธีสารการนําเข้าส่งออกผลไม้ระหว่างไทย-จีน โดยความร่วมมือระหว่างภาครัฐและภาคเอกชนของไทย-ลาวและจีนหลังจากทดสอบการส่งออกทุเรียน 2 ตู้คอนเทนเนอร์และมะพร้าวน้ําหอม 1 ตู้คอนเทนเนอร์เมื่อต้นเดือนที่ผ่านมาจากนี้จะขยายไปสู่การขนส่งผลไม้และสินค้าเกษตรอื่นๆ เช่น มังคุด ลําไย ข้าว ยางพารา มันสําปะหลัง น้ําตาล มะม่วง เป็นต้น เพื่อเร่งสร้างรายได้เข้าประเทศ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะทํางานของคณะกรรมการบริหารจัดการผลไม้ (Fruit Board) กล่าวว่า ทุเรียนล็อตใหญ่ล็อตแรกมาจากจังหวัดจันทบุรีจํานวน 27 ตู้ ซึ่งเป็นการขนส่งระบบผสมผสาน “ราง-รถ” โดยรถบรรทุกคอนเทนเนอร์รุ่นใหม่บรรทุกทุเรียนที่ผ่านการตรวจสอบโรคพืชไม่มีทุเรียนอ่อนและปลอดการปนเปื้อนโควิดเดินทางจากภาคตะวันอออกถึงจังหวัดหนองคายข้ามแม่น้ําโขงที่สะพานมิตรภาพไทย-ลาวแห่งที่1 ไปถ่ายตู้ที่ท่าบกท่านาแล้ง ก่อนลําเลียงไปขึ้นแคร่รถไฟที่สถานีเวียงจันทน์ใต้แล้วเดินทางไปยังสถานีรถไฟนาเตยในแขวงหลวงน้ําทา ก่อนยกขึ้นรถบรรทุกคอนเทนเนอร์เดินทางต่อไปด่านบ่อเต็นข้ามพรมแดน “ลาว-จีน” ไปตรวจโรคพืชและโควิดที่ด่านโมฮ่านในมณฑลยูนนาน
การขนส่งทุเรียนภายใต้พิธีสารไทย-จีนล็อตนี้ใช้เวลาเพียงวันครึ่งนับแต่ออกจากสถานีเวียงจันทน์ใต้ผ่านพิธีการสินค้าผ่านแดนจนถึงด่านโมฮ่านร่นเวลาได้เร็วกว่าเดิมเกินเท่าตัวเมื่อเทียบกับการทดสอบเมื่อต้นเดือนที่ผ่านมา โดยดร.เฉลิมชัย ศรีอ่อน รัฐมนตรีเกษตรว่าการกระทรวงเกษตรฯ และประธานฟรุ้ทบอร์ดได้มอบหมายให้ตน นายณฐกร สุวรรณธาดา คณะทํางานที่ปรึกษารัฐมนตรีเกษตรฯ และนายสุวิทย์ รัตนจินดา ประธานสมาพันธ์ผู้ให้บริการโลจิสติกส์ไทย เดินทางไปเจรจาความร่วมมือและประสานงานกับนายจันทอน สิทธิชัย ประธานกลุ่มบริษัทท่าบกท่านาแล้งและบริษัทเวียงจันทน์โลจิสติกส์ปาร์ค และสถานีเวียงจันทน์ใต้ของการรถไฟลาวฯ ระหว่างวันที่ 21 – 22 เมษายนที่ผ่านมา โดยได้รับความร่วมมืออย่างดียิ่ง
นายอลงกรณ์ กล่าวต่อไปว่า นอกจากนี้ ในสัปดาห์หน้าจะมีทุเรียนล็อตใหญ่จากจังหวัดตราดและจังหวัดภาคตะวันออกอีกอย่างน้อย 25 ตู้ ที่จะส่งออกโดยรถไฟสาย “ลาว-จีน” หลังจากประสบความสําเร็จในการประเดิมการขนส่งแบบเต็มขบวนรถไฟในวันนี้เป็นครั้งแรก โดยมีผู้ส่งออกแสดงความสนใจที่จะส่งออกด้วยระบบรางจํานวนมากนอกเหนือจากการขนส่งทางเรือทางรถและทางอากาศตามนโยบายบริหารโลจิสติกส์เกษตรของกระทรวงเกษตรฯ และฟรุ้ทบอร์ด
รัฐบาลไทย-ข่าวทำเนียบรัฐบาล-รัฐบาลเผย ผู้แทนการค้าสหรัฐให้ไทยปลอดจากประเทศไทยที่มีตลาดขายสินค้าละเมิดทรัพย์สินทางปัญญา สร้างความเชื่อมั่นต่อนักลงทุนเพิ่มขึ้น
วันศุกร์ที่ 25 กุมภาพันธ์ 2565
รัฐบาลเผย ผู้แทนการค้าสหรัฐให้ไทยปลอดจากประเทศไทยที่มีตลาดขายสินค้าละเมิดทรัพย์สินทางปัญญา สร้างความเชื่อมั่นต่อนักลงทุนเพิ่มขึ้น
รัฐบาลเผย ผู้แทนการค้าสหรัฐให้ไทยปลอดจากประเทศไทยที่มีตลาดขายสินค้าละเมิดทรัพย์สินทางปัญญา สร้างความเชื่อมั่นต่อนักลงทุนเพิ่มขึ้น
วันนี้ 25 ก.พ. 65 นางสาวรัชดา ธนาดิเรก รองโฆษกประจําสํานักนายกรัฐมนตรีเปิดเผยว่า จากนโยบายที่ชัดเจนของรัฐบาลและการดําเนินงานเชิงรุกของไทยในการเข้มงวดปราบปรามการละเมิดทรัพย์สินทางปัญญาทุกรูปแบบอย่างเข้มแข็ง จนเกิดผลเป็นรูปธรรม ทําให้ผู้แทนการค้าสหรัฐอเมริกา (USTR) ได้เผยแพร่รายชื่อตลาดที่มีการละเมิดทรัพย์สินทางปัญญาสูงทั่วโลกประจําปี 2564 (2021 Review of Notorious Markets for Counterfeiting and Piracy) ไม่ปรากฎย่านการค้าและตลาดออนไลน์ของไทยในรายงานแม้แต่แห่งเดียว นับเป็นครั้งแรกในรอบหลายปีที่ผ่านมา สะท้อนให้เห็นว่าไทยจริงจังในการปราบปรามการละเมิดทรัพย์สินทางปัญญา สร้างความเชื่อมั่นเสริมบรรยากาศการค้าการลงทุนของประเทศมากขึ้น
นางสาวรัชดาฯ กล่าวต่อไปว่า ตลอดระยะเวลาที่ผ่านมา รัฐบาลจริงจังต่อการปราบปรามการละเมิดทรัพย์สินทางปัญญา ไม่ว่าจะเป็นด้านนโยบาย และด้านกฎหมาย โดยเมื่อ ม.ค. ที่ผ่านมา ครม.ได้เห็นชอบร่างประกาศกระทรวงพาณิชย์ เรื่อง กําหนดให้สินค้าละเมิดเครื่องหมายการค้าและสินค้าละเมิดลิขสิทธิ์เป็นสินค้าที่ต้องห้ามส่งออก ห้ามนําเข้า และห้ามนําผ่านราชอาณาจักร พ.ศ. .... ซึ่งเป็นการปรับปรุงกฎหมายให้เหมาะสมสอดคล้องกับสถานการณ์ปัจจุบัน ข้อเท็จจริง และพันธกรณีระหว่างประเทศที่เกี่ยวข้อง และภายหลังครม. ได้เห็นชอบร่างประกาศฯ กรมศุลกากรเดินหน้าเข้มตรวจสินค้าละเมิดทรัพย์สินทางปัญญาให้มีประสิทธิภาพมากยิ่งขึ้น และจัดระบบเพื่ออํานวยความสะดวกให้ผู้ประกอบการนําเข้า-ส่งออกที่สุจริตผ่านพิธีการสุรกากรได้อย่างรวดเร็ว ทั้งนี้ ในปี 2564 หน่วยงานที่เกี่ยวข้อง ประกอบด้วย กรมทรัพย์สินทางปัญญา กองอํานวยการรักษาความมั่นคงภายในราชอาณาจักร สํานักงานตํารวจแห่งชาติ กรมศุลกากร และกรมสอบสวนคดีพิเศษ ได้ร่วมกันทําลายของกลางสินค้าละเมิดทรัพย์สินทางปัญญาที่คดีถึงที่สุดแล้ว มูลค่ากว่า 500 ล้านบาท ถือเป็นอีกกลไกสําคัญของการแก้ไขปัญหาการละเมิดทรัพย์สินทางปัญญาที่จะต้องดําเนินการอย่างโปร่งใสสอดคล้องกับพันธกรณีภายใต้กรอบองค์การการค้าโลก (WTO)
"พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมแสดงความขอบคุณ พร้อมชื่นชมทุกภาคส่วนที่เกี่ยวข้องที่บูรณาการทํางานอย่างเข้มแข็ง ร่วมมือกันอย่างจริงจัง จนปรากฎเป็นรูปธรรม ส่งผลให้ไทยปลอดจากประเทศไทยที่มีสินค้าละเมิดทรัพย์สินทางปัญญา ชี้ให้เห็นถึงความสําเร็จ อันจะส่งผลต่อความเชื่อมั่นผู้ประกอบการ ประเทศคู่ค้า และนักลงทุนอย่างต่อเนื่อง ถือเป็นผลของรัฐบาลที่มุ่งมั่นแก้ไขปัญหามาโดยตลอดจนประสบความสําเร็จ" นางสาวรัชดาฯ กล่าว
......................
รัฐบาลไทย-ข่าวทำเนียบรัฐบาล-วธ.จัดงานวันเด็กออนไลน์ ส่งเสริมเด็กเรียนรู้ ภูมิใจในมรดกศิลปวัฒนธรรมของชาติ
วันพฤหัสบดีที่ 6 มกราคม 2565
วธ.จัดงานวันเด็กออนไลน์ ส่งเสริมเด็กเรียนรู้  ภูมิใจในมรดกศิลปวัฒนธรรมของชาติ
วธ.จัดงานวันเด็กออนไลน์ ส่งเสริมเด็กเรียนรู้  ภูมิใจในมรดกศิลปวัฒนธรรมของชาติ
วธ.จัดงานวันเด็กออนไลน์ ส่งเสริมเด็กเรียนรู้ ภูมิใจในมรดกศิลปวัฒนธรรมของชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า เนื่องในวันเด็กแห่งชาติ ประจําปี 2565 ซึ่งปีนี้ตรงกับวันเสาร์ที่ 8 มกราคม 2565 พลเอก ประยุทธ์ จันทร์โอชา นายกรัฐมนตรี ได้ให้คําขวัญวันเด็กว่า “รู้คิด รอบคอบ รับผิดชอบต่อสังคม” ซึ่งในส่วนของกระทรวงวัฒนธรรม (วธ.) มีนโยบายมุ่งเสริมสร้างภูมิคุ้มกันทางสังคม จิตสํานึก ค่านิยมเชิงบวกและคุณลักษณะของคนไทยที่พร้อมปรับตัวสู่อนาคต และสร้างความตระหนักและภาคภูมิใจในมรดกทางศิลปวัฒนธรรมของชาติให้แก่เด็ก เยาวชนและประชาชน แต่เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ดังนั้น วธ.จึงได้ให้หน่วยงานในสังกัดปรับกิจกรรมวันเด็กแห่งชาติ ปี 2565 เน้นรูปแบบออนไลน์ พร้อมกําชับให้ปฏิบัติตามมาตรการการป้องกันการแพร่ระบาดของโรคโควิด-19 อย่างเคร่งครัด เช่น การเว้นระยะห่างทางสังคม มีจุดวัดอุณหภูมิร่างกายก่อนเข้าร่วมกิจกรรม จัดจุดล้างมือด้วยแอลกอฮอล์ รวมทั้งจํากัดจํานวนผู้เข้าร่วมกิจกรรมต่างๆ
รัฐมนตรีว่าการกระทรวงวัฒนธรรม กล่าวอีกว่า กิจกรรมวันเด็กแห่งชาติ ปี 2565 ของหน่วยงานสังกัดวธ.ในส่วนกลางนั้นสามารถเข้าร่วมกิจกรรมผ่านทางออนไลน์ อาทิ กิจกรรม“วันเด็กออนไลน์หัวใจเป็นหนึ่ง” เช่น เล่นเกมสุภาษิตคําพังเพย เกมจิ๊กซอว์ ณ สํานักหอสมุดแห่งชาติ โดยร่วมกิจกรรมผ่าน Facebook Live ของหอสมุดแห่งชาติ และศูนย์วัฒนธรรมอาเซียนจัดกิจกรรม “ขุมทรัพย์เมืองสร้างสรรค์แห่งอาเซียน” ณ ศูนย์วัฒนธรรมอาเซียน ชั้น 3 หอศิลป์ร่วมสมัยราชดําเนิน กรุงเทพฯ มีกิจกรรม 3 ฐาน ได้แก่ 1.ฐานหีบสมบัติหาคําตอบเกี่ยวกับวัฒนธรรมอาเซียนและเมืองสร้างสรรค์อาเซียน 2.ฐานวงล้อคําถามเกี่ยวกับข้อมูลพื้นฐานของประเทศสมาชิกอาเซียน และ3.ฐานจิกซอว์คิวบิคต่อเป็นภาพเมืองสร้างสรรค์ของอาเซียน โดยร่วมกิจกรรมออนไลน์ผ่าน Facebook Live ของศูนย์วัฒนธรรมอาเซียน อีกทั้งมีกิจกรรมเรียนรู้ดูหอศิลป์ เนื่องในวันเด็กแห่งชาติ 2565 ในรูปแบบออนไลน์ หัวข้อ“Wonderland แดนมหัศจรรย์” ณ หอศิลป์ร่วมสมัยราชดําเนิน กรุงเทพฯ มีกิจกรรม เช่น การแสดงมายากลสุดพิเศษ โดยสมาคมวิทยากลแห่งประเทศไทย การขับร้องเพลงจากแชมป์ “ศาลาเฉลิมกรุง..สืบสานตํานานเพลง" น้องบาร็อก นายชลธาร เซ็นเชาวนิช การแสดงนาฏศิลป์ร่วมสมัย โดยเครือข่ายศิลปินเยาวชน มหาวิทยาลัยราชภัฏสวนสุนันทา การแสดงเล่านิทานโดยคุณครูตุ๊บปอง เรืองศักดิ์ ปิ่นประทีป และการแสดงหุ่นมือร่วมสมัย โดยคณะ Mommy Puppet สามารถรับชมกิจกรรมได้ที่ www.facebook.com/rcac84
นอกจากนี้ ในส่วนภูมิภาคนั้นแหล่งเรียนรู้ทางศิลปวัฒนธรรม อาทิ พิพิธภัณฑสถานแห่งชาติ พิมาย    จ.นครราชสีมา พิพิธภัณฑสถานแห่งชาติ อุบลราชธานี พิพิธภัณสถานแห่งชาติ อินทร์บุรี จ.สิงห์บุรี จัดกิจกรรมต่างๆ เช่น ชมพิพิธภัณฑ์ เกมเสริมทักษะ ตอบปัญหาชิงรางวัล โดยเข้าร่วมกิจกรรมออนไลน์ผ่านแฟนเพจ Facebook ของพิพิธภัณฑสถานแห่งชาติ PhimaiNationalMuseum ,inburimuseumsing ,UbonNationalMuseum ทั้งนี้ ได้เน้นย้ําให้ทุกหน่วยงานสังกัดวธ.จัดกิจกรรมโดยปฏิบัติตามมาตรการการป้องกันการแพร่ระบาดของโรคโควิด-19 ของกระทรวงสาธารณสุข (สธ.) อย่างเคร่งครัด เพื่อป้องกันการแพร่ระบาดของโรคโควิด-19
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 25 พฤศจิกายน 2564 เวลา 08.30 น. สามารถสัญจรผ่านได้ 7 สายทาง
วันพฤหัสบดีที่ 25 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจําวันที่ 25 พฤศจิกายน 2564 เวลา 08.30 น. สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 25 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด สามารถสัญจรผ่านได้ 7 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 25 พฤศจิกายน 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม สามารถสัญจรผ่านได้ 7 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 25 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 30 เซนติเมตร (ช่วง กม. ที่ 0+000 - 8+530)
3. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อําเภอสองพี่น้อง จังหวัดสุพรรณบุรี น้ําท่วม 30 เซนติเมตร (ช่วง กม. ที่ 1+800 - 2+000)
4. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วม 15 เซนติเมตร (ช่วง กม. ที่ 0+200 - 0+800)
5. สายทาง สพ.014 สะพานบางซอ อําเภอสองพี่น้อง จังหวัดสุพรรณบุรี น้ําท่วม 5 เซนติเมตร (ช่วง กม. ที่ 0+100 - 0+200)
6. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วม 5 เซนติเมตร (ช่วง กม. ที่ 0+000 - 0+363)
7. สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 25 เซนติเมตร (ช่วง กม. ที่ 2+550 - 3+150)
ทั้งนี้ ทช. ได้ติดตั้งป้ายเตือนประชาชน เตรียมความพร้อมบุคลากร เครื่องมือและเครื่องจักร เร่งเข้าซ่อมแซมฟื้นฟูสายทางที่ประสบอุทกภัยทันทีหลังน้ําลด เพื่อบรรเทาความเดือดร้อนให้กับประชาชน พร้อมทั้งติดตามสถานการณ์อย่างใกล้ชิด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-กรมทางหลวงชนบทขานรับนโยบายของรัฐมนตรีว่าการกระทรวงคมนาคมต่อเนื่อง สนับสนุนเศรษฐกิจการท่องเที่ยวทะเลสาบสงขลา พร้อมส่งเสริมการขนส่งท่าเรือน้ำลึก
วันจันทร์ที่ 1 พฤศจิกายน 2564
กรมทางหลวงชนบทขานรับนโยบายของรัฐมนตรีว่าการกระทรวงคมนาคมต่อเนื่อง สนับสนุนเศรษฐกิจการท่องเที่ยวทะเลสาบสงขลา พร้อมส่งเสริมการขนส่งท่าเรือน้ําลึก
เดินหน้าก่อสร้างถนนสาย พท.4003 จ.พัทลุง กว่า 13 กิโลเมตร คาดแล้วเสร็จปี 2566
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสาย พท.4003 แยกทางหลวงแผ่นดินหมายเลข 4050 - บ้านจงเก อําเภอเมือง และเขาชัยสน จังหวัดพัทลุง เพื่อพัฒนาโครงข่ายถนนริมทะเลสาบสงขลา ส่งเสริมให้เป็นถนนท่องเที่ยวชายฝั่งทะเลระดับสากลอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้มอบหมายให้หน่วยงานที่เกี่ยวข้องดําเนินการพัฒนาโครงสร้างพื้นฐานด้านการท่องเที่ยวอย่างต่อเนื่อง
นายอภิรัฐ ไชยวงศ์น้อย อธิบดีกรมท่าอากาศยาน รักษาราชการแทนอธิบดี กรมทางหลวงชนบท เปิดเผยว่า จากที่คณะรัฐมนตรีมีมติให้ ทช.จัดทําแผนพัฒนาการท่องเที่ยวชายฝั่งทะเลเชื่อมระหว่างภาคกลางตอนล่างและภาคใต้ตอนบนตั้งแต่จังหวัดสมุทรสงคราม - จังหวัดชุมพร (Thailand Rivera) เพื่อพัฒนาโครงข่ายถนนเลียบชายฝั่งทะเลตะวันตกให้มีประสิทธิภาพมากยิ่งขึ้น ทั้งนี้เพื่อให้โครงข่ายดังกล่าวเกิดความต่อเนื่อง ทช.จึงได้ดําเนินการปรับปรุงถนนโครงการพัฒนาถนนริมทะเลสาบสงขลาในพื้นที่จังหวัดพัทลุง ซึ่งเป็นโครงข่ายสายรองเลียบทะเลสาบสงขลา ระยะทางรวมประมาณ 80 กิโลเมตร ปัจจุบัน ทช.อยู่ระหว่างดําเนินโครงการก่อสร้างถนนทางหลวงชนบทสาย พท.4003 แยก ทล.4050 - บ้านจงเก อําเภอเมืองและเขาชัยสน จังหวัดพัทลุง ระยะทาง 13.800 กิโลเมตร มีจุดเริ่มต้นโครงการ กม.ที่ 0+000 บริเวณ บ้านปากหวะ อําเภอเมือง ถึงจุดสิ้นสุดโครงการ กม.ที่ 13+800 บริเวณบ้านจงเก อําเภอเขาชัยสน โดยก่อสร้างเป็นผิวจราจรแบบแอสฟัลท์ติกคอนกรีต ขนาด 2 ช่องจราจร กว้าง 7 เมตร มีไหล่ทางกว้างข้างละ 2.5 เมตร พร้อมระบบไฟฟ้าแสงสว่าง เครื่องหมายจราจรเพื่อความปลอดภัย คาดว่าจะดําเนินก่อสร้างแล้วเสร็จภายใน
ปี 2566 ใช้งบประมาณในการก่อสร้างรวม 164.750 ล้านบาท
นอกจากนี้ ในปี 2565 - 2567 ทช.มีแผนที่จะดําเนินโครงการก่อสร้างถนนริมทะเลสาบสงขลาอีกจํานวน 3 โครงการ ได้แก่ 1. โครงการก่อสร้างถนนทางหลวงชนบทสาย พท.4007 แยก ทล.4047 - บ้านทะเลน้อย อําเภอควนขนุน จังหวัดพัทลุง 2. โครงการก่อสร้างถนนทางหลวงชนบทสาย พท.4004 แยก ทล.4081 - บ้านฝาละมี อําเภอเขาชัยสน บางแก้ว และปากพะยูน จังหวัดพัทลุง และ 3. โครงการก่อสร้างถนนทางหลวงชนบทสาย พท.4026 แยก ทล.4081 - บ้านชะแล้ อําเภอปากพะยูน จังหวัดพัทลุง
เมื่อโครงการดังกล่าวก่อสร้างแล้วเสร็จ จะเป็นการยกระดับมาตรฐานทาง พัฒนาโครงสร้างพื้นฐานด้านคมนาคมสู่แหล่งท่องเที่ยวให้มีศักยภาพระดับภาคแล้ว และยังเป็นการเชื่อมโยงระหว่างชุมชนท้องถิ่นริมชายฝั่งทะเลสาบสงขลาที่เป็นแหล่งท่องเที่ยวธรรมชาติแถบลุ่มแม่น้ํา โดยเฉพาะทะเลน้อย ตลอดจนเป็นการผลักดันยุทธศาสตร์การพัฒนาจังหวัดในด้านการท่องเที่ยว พร้อมทั้งเชื่อมโยงกับโครงข่ายการขนส่งสู่ท่าเรือน้ําลึกจังหวัดสงขลาและจังหวัดสตูลได้ในอนาคตอีกด้วย
รัฐบาลไทย-ข่าวทำเนียบรัฐบาล-คกก.ปฏิรูปที่ดินเพื่อเกษตรกรรม ไฟเขียวงบกองทุนปี 65 พัฒนาเกษตรยั่งยืน วงเงินรวมกว่า 200 ล้านบาท
วันศุกร์ที่ 24 กันยายน 2564
คกก.ปฏิรูปที่ดินเพื่อเกษตรกรรม ไฟเขียวงบกองทุนปี 65 พัฒนาเกษตรยั่งยืน วงเงินรวมกว่า 200 ล้านบาท
คกก.ปฏิรูปที่ดินเพื่อเกษตรกรรม ไฟเขียวงบกองทุนปี 65 พัฒนาเกษตรยั่งยืน วงเงินรวมกว่า 200 ล้านบาท
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังการประชุมคณะกรรมการปฏิรูปที่ดินเพื่อเกษตรกรรม (คปก.) ผ่านระบบประชุมทางไกล Application : Zoom ว่า ที่ประชุมได้พิจารณาอนุญาตการใช้ประโยชน์และอนุมัติงบประมาณกองทุนการปฏิรูปที่ดินเพื่อเกษตรกรรม จาก คปก. ปีงบประมาณ พ.ศ. 2565 วงเงินรวมกว่า 200 ล้านบาท ประกอบด้วย โครงการเพื่อพัฒนาคุณภาพชีวิตความเป็นอยู่ของเกษตรกรในเขตปฏิรูปที่ดิน คือ โครงการส่งเสริมเกษตรอินทรีย์ โครงการส่งเสริมระบบวนเกษตร โครงการส่งเสริมและพัฒนาเกษตรทฤษฎีใหม่ โครงการพัฒนาธุรกิจชุมชน โครงการศูนย์บริการประชาชนในเขตปฏิรูปที่ดิน โครงการจัดที่ดินชุมชนแปลงที่อยู่อาศัยของเกษตรกร โครงการสํารวจรังวัดปรับปรุงแผนที่แปลงที่ดินตามมาตรฐาน RTK GNSS Network และโครงการเพื่อการดําเนินงานในการดูแลและพัฒนาเขตปฏิรูปที่ดิน เป็นการอนุมัติงบประมาณเพื่อใช้ในการตรวจสอบที่ดินในเขตปฏิรูปที่ดินเพื่อให้เกิดการใช้ประโยชน์ของพื้นที่ให้มีศักยภาพเพื่อเกษตรกรรมสูงสุด ซึ่งการใช้จ่ายเงินกองทุนดังกล่าว เป็นการใช้ตามแผนการใช้จ่ายโครงการเพื่อการปฏิรูปที่ดินเพื่อเกษตรกรรมที่เร่งด่วน และเป็นภารกิจของ ส.ป.ก. โดยตรงแต่ไม่ได้รับเงินงบประมาณ
นอกจากนี้ ที่ประชุมยังได้อนุมัติการใช้ที่ดินเพื่อกิจการสาธารณูปโภคและกิจการอื่น ๆ ในเขตปฏิรูปที่ดินกว่า 10 แห่ง เพื่อประโยชน์ของพี่น้องเกษตรกรในเขตปฏิรูปที่ดินในการยกระดับคุณภาพชีวิตและอํานวยความสะดวกเกษตรกร อาทิ การอนุญาตให้ใช้ที่ดินของส่วนราชการเพื่อจัดตั้งโรงเรียนมัธยม ศาสนสถาน สํานักงานขององค์การปกครองส่วนท้องถิ่น และโรงผลิตก๊าซชีวภาพจากมูลสุกรของเกษตรกรในพื้นที่เพื่อใช้เป็นพลังงานทดแทนก๊าซแอลพีจีในครัวเรือน
ด้าน ดร.วิณะโรจน์ ทรัพย์ส่งสุข เลขาธิการ ส.ป.ก. กล่าวเพิ่มเติมว่า การอนุมัติโครงการและการอนุญาตให้ใช้พื้นที่ดังกล่าว เป็นไปเพื่อประโยชน์ของเกษตรกรในเขตปฏิรูปที่ดิน โดยเฉพาะในโครงการส่งเสริมเกษตรอินทรีย์ ระบบวนเกษตร และการพัฒนาเกษตรทฤษฎีใหม่ ที่จะช่วยต่อยอดและยกระดับคุณภาพชีวิตของเกษตรกรให้มีความมั่นคง มั่งคั่ง ยั่งยืน และเป็นไปตามอีกภารกิจหลักของ ส.ป.ก. ที่ส่งเสริมและพัฒนาพื้นที่ให้มีความเหมาะสมกับการอยู่อาศัยโดยสามารถพึ่งพาตนเองได้ ตามหลักปรัชญาเศรษฐกิจพอเพียงที่รัชกาลที่ 9 ได้พระราชทานและรัชกาลที่ 10 ทรงสืบสานและต่อยอด
รัฐบาลไทย-ข่าวทำเนียบรัฐบาล-บอร์ดบีโอไอไฟเขียวโครงการใหญ่แตะ 5 หมื่นล้าน หนุนกิจการผลิตไฟฟ้า
วันพุธที่ 30 มิถุนายน 2564
บอร์ดบีโอไอไฟเขียวโครงการใหญ่แตะ 5 หมื่นล้าน หนุนกิจการผลิตไฟฟ้า
บอร์ดบีโอไอ อนุมัติโครงการลงทุนขนาดใหญ่รวมเกือบ 50,000 ล้านบาท หนุนกิจการสาธารณูปโภคและบริการพื้นฐานในการผลิตไฟฟ้า การขนส่งก๊าซทางท่อ สร้างความมั่นคงของระบบไฟฟ้าในประเทศ
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่าที่ประชุมคณะกรรมการส่งเสริมการลงทุน หรือบอร์ดบีโอไอ ได้อนุมัติให้การส่งเสริมการลงทุนกับกิจการขนาดใหญ่รวม5โครงการ รวมมูลค่าการลงทุน49,911ล้านบาท ประกอบด้วยกิจการสาธารณูปโภคพื้นฐานและบริการพื้นฐานในกิจการผลิตพลังงานไฟฟ้า หรือพลังงานไฟฟ้าและไอน้ําจากพลังงานอื่นๆ และกิจการสร้างสรรค์ ดังนี้
1)บริษัท หินกองเพาเวอร์ จํากัดกิจการผลิตไฟฟ้าระบบโคเจนเนอเรชัน มูลค่าการลงทุนทั้งสิ้น32,464ล้านบาท โครงการผลิตไฟฟ้าขนาด1,540เมกะวัตต์ ตั้งอยู่ที่จังหวัดราชบุรี
2)บริษัท บี.กริม เพาเวอร์ (อ่างทอง) 2 จํากัดกิจการผลิตไฟฟ้าและไอน้ําระบบโคเจนเนอเรชัน มูลค่าการลงทุนทั้งสิ้น5,300ล้านบาท มีกําลังการผลิตไฟฟ้าระบบโคเจนเนอเรชัน145เมกะวัตต์ ไอน้ําระบบโคเจนเนอเรชัน30ตัน/ชั่วโมง ตั้งโครงการอยู่ในนิคมอุตสาหกรรมเวิลด์ ฟู๊ด วัลเลย์ ไทยแลนด์ จังหวัดอ่างทอง
3)บริษัท บี.กริม เพาเวอร์ (อ่างทอง) 3 จํากัดกิจการผลิตไฟฟ้าและไอน้ําระบบโคเจนเนอเรชัน มูลค่าการลงทุนทั้งสิ้น5,200ล้านบาท มีกําลังการผลิตไฟฟ้าระบบโคเจนเนอเรชัน145เมกะวัตต์ ไอน้ําระบบโคเจนเนอเรชัน30ตัน/ชั่วโมง และขนส่งก๊าซธรรมชาติทางท่อ13,914ล้านลูกบาศก์ฟุต/ปี ตั้งโครงการในนิคมอุตสาหกรรมเวิลด์ ฟู๊ด วัลเลย์ ไทยแลนด์ จังหวัดอ่างทอง
4)บริษัท ท็อป เอสพีพี จํากัดกิจการผลิตไฟฟ้าและไอน้ําระบบโคเจนเนอเรชัน มูลค่าการลงทุนทั้งสิ้น 4,350 ล้านบาท โครงการผลิตไฟฟ้าขนาด 120 เมกะวัตต์ และไอน้ํา 294 ตัน/ชั่วโมง ตั้งโครงการที่จังหวัดชลบุรี
5)บริษัท โตโยโบะ อินโดรามา แอดวานซ์ ไฟเบอร์ส จํากัดผลิตเส้นด้ายที่มีคุณสมบัติพิเศษ ซึ่งเป็นเส้นด้ายสังเคราะห์ความหนาแน่นสูง ใช้เป็นวัตถุดิบในการผลิตถุงลมนิรภัยรถยนต์ มูลค่าการลงทุนทั้งสิ้น 2,596ล้านบาท ตั้งโครงการในนิคมอุตสาหกรรมมาบตาพุด จังหวัดระยอง
“กิจการที่บอร์ดบีโอไออนุมัติส่งเสริมในครั้งนี้เป็นโครงการขนาดใหญ่ด้านกิจการสาธารณูปโภคพื้นฐาน โดยเฉพาะการผลิตพลังงานไฟฟ้า ซึ่งนอกจากจะมีส่วนช่วยสร้างความมั่นคงของระบบไฟฟ้าของประเทศในระยะยาวตามแผนพัฒนากําลังผลิตไฟฟ้าของประเทศไทย พ.ศ. 2561 – 2580 แล้ว ยังเป็นการลงทุนด้านอุตสาหกรรมพื้นฐานเพื่อรองรับความต้องการใช้ไฟฟ้าในอนาคตภายหลังจากภาคเศรษฐกิจไทยฟื้นตัวหลังผ่านพ้นสถานการณ์โควิด-19อีกด้วย”เลขาธิการบีโอไอกล่าว
*********************************
รัฐบาลไทย-ข่าวทำเนียบรัฐบาล- กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจำวันที่ 4 ธันวาคม 2564 เวลา 08.30 น. สามารถสัญจรผ่านได้ 3 สายทาง ไม่สามารถผ่านได้ 4 สายทาง
วันเสาร์ที่ 4 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจําวันที่ 4 ธันวาคม 2564 เวลา 08.30 น. สามารถสัญจรผ่านได้ 3 สายทาง ไม่สามารถผ่านได้ 4 สายทาง
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 5 จังหวัดประจําวันที่ 4 ธันวาคม 2564 เวลา 08.30 น. สามารถสัญจรผ่านได้ 3 สายทาง ไม่สามารถผ่านได้ 4 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 4 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ สุราษฎร์ธานี นครศรีธรรมราช พัทลุง และชุมพร รวม 7 สายทาง สามารถสัญจรผ่านได้ 3 สายทาง และไม่สามารถผ่านได้ 4 สายทาง แบ่งเป็น น้ําท่วมสูง 3 สายทาง (3 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 60 เซนติเมตร (ช่วง กม. ที่ 3+000 - 11+100)
2. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อําเภอทุ่งตะโก และสวี จังหวัดชุมพร โครงสร้างทางชํารุด (ช่วง กม. ที่ 5+000 - 5+100) และดินไหล่เขาสไลด์ (ช่วง กม. ที่ 5+400 - 5+450)
3. สายทาง นศ.3109 แยก ทล.403 - บ้านเทวบุรี อําเภอพรหมเมือง จังหวัดนครศรีธรรมราช
น้ําท่วมสูง 70 เซนติเมตร (ช่วง กม. ที่ 6+000 - 6+371)
4. สายทาง นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 55 เซนติเมตร (ช่วง กม. ที่ 14+900 - 16+750)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยง ปักเสาขาวแดงแสดงเขตแนวเส้นทาง บริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของ นายศักดิ์สยาม ชิดชอบรัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-กทม.เปิดจุดตรวจ RT-PCR แก่กลุ่มเสี่ยงสูงที่ผล ATK เป็นลบ
วันพฤหัสบดีที่ 20 มกราคม 2565
กทม.เปิดจุดตรวจ RT-PCR แก่กลุ่มเสี่ยงสูงที่ผล ATK เป็นลบ
วันพฤหัสบดีที่ 20 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ประชาชนกลุ่มเสี่ยงที่สัมผัสใกล้ชิดกับผู้ติดเชื้อโควิด-19 และมีอาการป่วย เช่น มีไข้ ไอ เจ็บคอ แต่ตรวจคัดกรองเชื้อด้วยชุดตรวจ ATK แล้วได้ผลเป็นลบ สามารถขอรับบริการตรวจโควิด-19 ซ้ําด้วยวิธี RT-PCR ได้ ที่จุดตรวจของ กทม. 14 แห่ง ประกอบด้วย รพ.ในสังกัด กทม. 11 แห่ง จุดตรวจวัดศรีสุดาราม และจุดตรวจแบบ Drive Thru 2 แห่ง คือ สายใต้ใหม่ เขตตลิ่งชัน และวิคตอเรีย การ์เด้นส์ เขตบางแค เพื่อให้แยกกักตัวจากผู้อื่นและเข้ารับการรักษาอย่างรวดเร็ว ทั้งนี้ สงวนสิทธิในการตรวจ RT-PCR ฟรีสําหรับกลุ่มเสี่ยงสูงที่มีอาการแล้วเท่านั้น หากประชาชนทั่วไปประสงค์เข้ารับการตรวจ ณ จุดบริการดังกล่าวโดยไม่มีประวัติเสี่ยง จะต้องชําระค่าบริการตามอัตราที่แต่ละแห่งกําหนด
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สปสช. เตรียมยกเลิกจ่ายค่าตรวจโควิด สำหรับ รพ. นอกระบบบัตรทอง หลังสถานการณ์โควิดดีขึ้น
วันเสาร์ที่ 11 มิถุนายน 2565
สปสช. เตรียมยกเลิกจ่ายค่าตรวจโควิด สําหรับ รพ. นอกระบบบัตรทอง หลังสถานการณ์โควิดดีขึ้น
.....
จากสถานการณ์โควิด-19 ในปัจจุบันที่เริ่มผ่านพ้นช่วงวิกฤต กระทรวงสาธารณสุข (สธ.) ได้จัดทําแผนและมาตรการการบริหารจัดการสถานการณ์โรคโควิด-19 สู่โรคประจําถิ่น (Endemic Approach to COVID-19) เพื่อให้ประชาชนกลับมาดําเนินชีวิตภายใต้การใช้ชีวิตวิถีปกติใหม่
.
ดังนั้นหน่วยงานที่บริหารจัดการกองทุนสุขภาพภาครัฐ ประกอบด้วย สปสช. กรมบัญชีกลาง สํานักงานประกันสังคม กองเศรษฐกิจสุขภาพฯ สธ. พิจารณาแล้วเห็นว่าในระยะต่อไป ไม่จําเป็นต้องตรวจคัดกรองเชิงรุก และประชาชนสามารถตรวจคัดกรองด้วย ATK ด้วยตนเองในหน่วยบริการได้ จึงมีมติร่วมกันให้ปรับเงื่อนไขอัตราจ่ายบริการโรคโควิด-19 ในภาพรวม โดยยกเลิกตรวจคัดกรองเชิงรุกนอกหน่วยบริการ เพื่อให้สอดคล้องกับการเดินหน้าไปสู่โรคประจําถิ่นของสธ.
.
ด้วยเหตุนี้ คณะกรรมการหลักประกันสุขภาพแห่งชาติ (บอร์ด สปสช.) จึงมีมติให้ยกเลิกจ่ายค่าบริการตรวจคัดกรองโรคโควิด-19 ในหน่วยบริการนอกระบบหลักประกันสุขภาพแห่งชาติ คงเหลือแต่หน่วยบริการในระบบเท่านั้น โดยให้มีผลตั้งแต่วันที่ 1 ก.ค. 65 เป็นต้นไป
.
อย่างไรก็ตาม สปสช. ยังคงให้บริการประชาชนกลุ่มบัตรทองที่ป่วยโควิด เพื่อเข้ารักษาในระบบ Home Isolation หรือติดต่อรับยาที่ร้านขายยาที่ร่วมโครงการอย่างต่อเนื่อง กรณีมีข้อสงสัย สอบถามเพิ่มเติมได้ที่ สายด่วน สปสช. 1330
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ ชวนคนไทยและนักท่องเที่ยว ต่อกำลังใจ ร่วมกัน “โอบกอด ภูเก็ต” ในงาน “ฮักไทย ฮักภูเก็ต”
วันศุกร์ที่ 2 กรกฎาคม 2564
นายกฯ ชวนคนไทยและนักท่องเที่ยว ต่อกําลังใจ ร่วมกัน “โอบกอด ภูเก็ต” ในงาน “ฮักไทย ฮักภูเก็ต”
นายกฯ ชวนคนไทยและนักท่องเที่ยว ต่อกําลังใจ ร่วมกัน “โอบกอด ภูเก็ต” ในงาน “ฮักไทย ฮักภูเก็ต”
วันนี้ (1 กรกฎาคม 2564 ) เวลา 13.45 น. ณ ศูนย์การค้าเซ็นทรัลภูเก็ต จังหวัดภูเก็ต พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดงาน “ฮักไทย ฮักภูเก็ต”(HUG THAIS HUG PHUKET) เป็นส่วนหนึ่งในการขับเคลื่อนโครงการ “Phuket Tourism Sandbox” เพื่อกระตุ้นการใช้จ่ายทั้งของคนไทยและนักท่องเที่ยวชาวต่างชาติ ตลอดจนเป็นการช่วยเหลือผู้ประกอบการทั้ง 3 กลุ่มสินค้า ทั้งอาหาร การท่องเที่ยว และสินค้าไทย ครอบคลุมทั้งการยกระดับสินค้าและบริการ
นายอนุชา บูรพชัยศรี โฆษกประจําสํานักนายกรัฐมนตรี เผย นายกรัฐมนตรีกล่าวถึงงาน “ฮักไทย ฮักภูเก็ต” ว่า เป็นการส่งต่อกําลังใจและโอบกอดคนไทยด้วยความรัก ในยามที่คนไทยทุกคนต้องการกําลังใจเพื่อผ่านความท้าทายนี้ไปได้ด้วยกันซึ่งมาตอบรับกับโครงการ “Phuket Sandbox” ที่เป็นนโยบายสําคัญของรัฐบาลที่ให้ภูเก็ตเป็นจังหวัดนําร่อง ในการเปิดรับนักท่องเที่ยวชาวต่างชาติที่ได้รับวัคซีนแล้ว เพราะเชื่อมั่นในศักยภาพของจังหวัดภูเก็ต ที่ได้รับการขนานนามว่าเป็นเมือง “ไข่มุกแห่งอันดามัน” มีความโดดเด่น ธรรมชาติที่สวยงาม วิถีการดําเนินชีวิต วัฒนธรรมประเพณี อาหารที่เป็นเอกลักษณ์ รวมถึงศิลปะทางสถาปัตยกรรม วันนี้จึงเป็นส่วนหนึ่งในการเดินหน้าเปิดประเทศตามกรอบ 120 วัน เพื่อฟื้นฟูการท่องเที่ยว ซึ่งมีคนจํานวนมากที่อยู่ในห่วงโซ่ธุรกิจนี้ จะได้มีส่วนร่วมและได้รับประโยชน์ไปด้วยกัน
ขณะเดียวกัน รัฐบาลก็ดําเนินมาตรการการควบคุมโรค ควบคู่ไปกับสกัดกั้นเชื้อจากภายนอก และการเร่งสร้างภูมิคุ้มกันหมู่ รวมทั้งการวางแนวทางการพัฒนาจังหวัดหลังจากการเปิดเมืองรับนักท่องเที่ยว เช่น การส่งเสริมประชาสัมพันธ์เครื่องหมายมาตรฐาน SHA และ SHA PLUS เพื่อการันตีความสะอาดปลอดภัยให้กับผู้ประกอบการแหล่งท่องเที่ยว ซึ่งทุกภาคส่วนต้องช่วยกัน เพราะเป็นสิ่งที่จะทําให้อุตสาหกรรมการท่องเที่ยวเติบโตไปในระยะยาว และทําให้การกลับมาใหม่ของภาคการท่องเที่ยวเต็มไปด้วยความยั่งยืน
โอกาสนี้ นายกรัฐมนตรียังย้ําว่า ถึงแม้ว่าตนเองจะไม่เคยประกอบธุรกิจมาก่อน และปัจจุบันก็ไม่เกี่ยวข้องกับธุรกิจใด ๆ แต่เข้าใจถึงความยากลําบากของภาคเอกชนเป็นอย่างดี ขอให้ทุกคนต้องเรียนรู้และปรับตัว ท่ามกลางการแพร่ระบาดของโรคโควิด-19 สิ่งที่รัฐบาลเองก็เร่งดําเนินการในตอนนี้คือการสร้างงาน สร้างรายได้เสริมสภาพคล่องให้กับผู้ประกอบการให้สามารถอยู่ได้ เช่น มาตรการสินเชื่อดอกเบี้ยต่ํา (Soft Loan) มาตรการสนับสนุนการให้สินเชื่อแก่ผู้ประกอบธุรกิจ (มาตรการสินเชื่อฟื้นฟู) วงเงิน 250,000 ล้านบาท และมาตรการสนับสนุนการรับโอนทรัพย์สินหลักประกันเพื่อชําระหนี้ “มาตรการพักทรัพย์ พักหนี้” เพื่อผู้ประกอบธุรกิจมีสิทธิซื้อทรัพย์สินนั้นคืนในภายหลัง วงเงิน 100,000 ล้านบาท
ในช่วงท้าย นายกรัฐมนตรีพร้อมเชิญชวนทุกคนร่วมสร้างประวัติศาสตร์ประเทศไทย เพื่อร่วมกันฝ่าวิกฤตโควิด-19 พร้อมขอบคุณทุกภาคส่วนที่ร่วมกันจัดงาน “ฮักไทย ฮักภูเก็ต” ที่สําคัญคือ ความร่วมมือจากประชาชนทุกคน ดูแลตัวเอง ดูแลชุมชน ยืนยันรัฐบาลจะทํางานอย่างเต็มความสามารถ เพื่อประเทศไทยกลับมาฟื้นตัวได้โดยเร็วที่สุด เป็นจุดหมายปลายทางแห่งความสุข เพื่อคืนรอยยิ้มกลับสู่คนไทยอีกครั้ง จากนั้น นายกรัฐมนตรียังได้เดินทักทายและให้กําลังใจผู้ประกอบธุรกิจท่องเที่ยวและโรงแรม ที่มาออกบูธภายในงานด้วย
..............
รัฐบาลไทย-ข่าวทำเนียบรัฐบาล- โฆษกรัฐบาลปัด รัฐบาลเลือกภาคเศรษฐกิจมากกว่าปกป้องชีวิตประชาชน แจง เปิดประเทศเพื่อช่วยประชาชนสร้างความสมดุลพลิกโฉมประเทศ ชี้เป็นความสำเร็จจากการร่วมมือกันของคนไทย
วันพฤหัสบดีที่ 14 ตุลาคม 2564
โฆษกรัฐบาลปัด รัฐบาลเลือกภาคเศรษฐกิจมากกว่าปกป้องชีวิตประชาชน แจง เปิดประเทศเพื่อช่วยประชาชนสร้างความสมดุลพลิกโฉมประเทศ ชี้เป็นความสําเร็จจากการร่วมมือกันของคนไทย
โฆษกรัฐบาลปัด รัฐบาลเลือกภาคเศรษฐกิจมากกว่าปกป้องชีวิตประชาชน แจง เปิดประเทศเพื่อช่วยประชาชนสร้างความสมดุลพลิกโฉมประเทศ ชี้เป็นความสําเร็จจากการร่วมมือกันของคนไทย เหน็บ “ชลน่าน”เอาเวลาจ้องจับผิดรัฐบาลออกช่วยประชาชนดีกว่า อย่าทําเฉพาะตอนหาเสียง
นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่ นพ.ชลน่าน ศรีแก้ว ส.ส.น่าน พรรคเพื่อไทย ระบุว่า ไทยเปิดประเทศบนความเสี่ยง ไร้มาตรการรองรับ แค่ขายผ้าเอาหน้ารอด หลังแผน 120 วันล้มเหลวว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ปฏิบัติตามคําแนะนําของผู้เชี่ยวชาญทางด้านสาธารณสุข เลือกปกป้องชีวิตประชาชนเป็นอันดับแรก และได้รับความร่วมมือจากทุกภาคส่วนในสังคม ทําให้วันนี้ประเทศไทยเป็นหนึ่งในประเทศที่ประสบความสําเร็จมากที่สุดในโลกในการปกป้องรักษาชีวิตของประชาชน ทั้งนี้ การเปิดประเทศก็เพื่อช่วยเหลือประชาชนในภาคการท่องเที่ยว การทํามาหากินของประชาชน การเดินทาง รวมถึงภาคธุรกิจอื่นที่เกี่ยวข้อง ซึ่งไม่ใช่การเลือกภาคเศรษฐกิจมากกว่าที่จะปกป้องชีวิตประชาชน อย่างไรก็ตาม รัฐบาลพยายามอย่างเต็มที่เพื่อจัดหาวัคซีนให้ได้มากขึ้น ซึ่งภายในสิ้นปีนี้ไทยจะมีวัคซีนมากกว่า 170 ล้านโดส ถือว่าเกินเป้าหมายที่ตั้งไว้ ขณะที่การฉีดวัคซีนวันนี้เพิ่มขึ้นถึง 3 เท่า ทําให้ไทยติดอันดับ 1 ใน 10 ประเทศที่ฉีดวัคซีนได้เร็วที่สุดในโลก
"การเปิดประเทศในเดือนพฤศจิกายน ถือเป็นการแสดงให้เห็นถึงความสําเร็จในการร่วมมือกันของคนไทย ทั้งบุคลากรทางการแพทย์ เจ้าหน้าที่สาธารณสุข หน่วยงาน องค์กรต่างๆ ทั้งภาครัฐ และภาคเอกชน รวมถึงความร่วมมือกันของคนไทยทุกคน เห็นได้จากการเปิดภูเก็ตแซนด์บ็อกซ์ที่ได้ผลมาก่อนหน้านี้แล้ว ดังนั้น การเปิดประเทศครั้งนี้จึงเป็นช่วงเวลาที่เหมาะสม เพื่อให้คนไทยโดยเฉพาะในภาคการท่องเที่ยวได้กลับมาใช้ชีวิตตามปกติอีกครั้ง สร้างรายได้ สร้างความสมดุลเพื่อพลิกโฉมประเทศ ทั้งนี้ ผมเสียดายมากที่ นพ.ชลน่านเป็นถึงหมอ แต่กลับไม่มีจิตวิญญาณของความเป็นหมอเลย แทนที่จะจ้องจับผิดรัฐบาล สู้เอาเวลาออกไปช่วยเหลือประชาชนทั่กําลังเดือดร้อนยังจะดีกว่า ไม่ใช่คิดจะช่วยเหลือประชาชนเฉพาะเวลาหาเสียงเท่านั้น อย่างไรก็ตาม ผมเชื่อว่าในสายตาของ นพ.ชลน่านนั้นแค่ พล.อ.ประยุทธ์หายใจก็คงผิดแล้ว" นายธนกร กล่าว
รัฐบาลไทย-ข่าวทำเนียบรัฐบาล-ธ.ก.ส. เปิดสินเชื่อ A-Cash Gold เสริมสภาพคล่องเกษตรกร ลดปัญหาการก่อหนี้นอกระบบ
วันศุกร์ที่ 4 มีนาคม 2565
ธ.ก.ส. เปิดสินเชื่อ A-Cash Gold เสริมสภาพคล่องเกษตรกร ลดปัญหาการก่อหนี้นอกระบบ
ธ.ก.ส. เปิดตัวสินเชื่อเงินด่วน A-Cash Gold วงเงินรายละไม่เกิน 100,000 บาท ชําระคืนภายใน 1 ปี ในอัตราดอกเบี้ย MRR  เสริมสภาพคล่องในการลงทุนหรือเป็นค่าใช้จ่ายฉุกเฉินในครัวเรือนให้กับลูกค้าหวังช่วยลดปัญหาและป้องกันการก่อหนี้นอกระบบที่เป็นภาระหนัก
นายพงษ์พันธ์ จงรักษ์ ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์การแพร่ระบาดของเชื้อไวรัส COVID-19 และภาวะเศรษฐกิจถดถอย ส่งผลกระทบต่อการประกอบอาชีพของเกษตรกร ทําให้รายได้ลดลงทั้งทางตรงและทางอ้อม ดังนั้นเพื่อเป็นการช่วยเหลือและบรรเทาความเดือดร้อนของลูกค้าและป้องกันการก่อหนี้สินนอกระบบที่มีดอกเบี้ยสูงและไม่เป็นธรรมกับเกษตรกร ธ.ก.ส.จึงเปิดตัวสินเชื่อเงินด่วน A-Cash Gold เพื่อสนับสนุนลูกค้าให้มีเงินทุนในการเสริมสภาพคล่องในการประกอบอาชีพหรือเป็นค่าใช้จ่ายสํารองเงินฉุกเฉินในครัวเรือน อันเป็นการกระตุ้นให้เกิดการหมุนเวียนในระบบเศรษฐกิจของประเทศต่อไป
สําหรับเงื่อนไขการกู้เงินสินเชื่อ A-Cash Gold ต้องเป็นลูกค้า ธ.ก.ส. ที่มีประวัติการชําระหนี้ดี โดยจํากัดวงเงินรายละไม่เกิน 100,000 บาท อัตราดอกเบี้ย MRR ต่อปี (ปัจจุบัน MRR เท่ากับร้อยละ 6.50 ต่อปี) กําหนดการชําระคืนภายใน 12 เดือนนับจากวันที่ทําสัญญา โดยลูกค้าสามารถใช้หลักประกันที่จดทะเบียนจํานองได้ไม่เกินร้อยละ 95 ลูกค้าที่สนใจสินเชื่อเงินด่วน A-Cash Gold สามารถติดต่อได้ที่ ธ.ก.ส. ทุกสาขา ตั้งแต่บัดนี้เป็นต้นไป สอบถามเพิ่มเติมที่ Call Center 02 555 0555
รัฐบาลไทย-ข่าวทำเนียบรัฐบาล-โฆษกรัฐบาลแจง พปชร.เสนอ "บิ๊กตู่" นั่งนายกฯ อีกไม่แปลก ถ้าเป็นฉันทามติของประชาชน ย้อน "หมอชลน่าน" หัดละอายใจก่อนแล้วค่อยว่าคนอื่นน่าละอาย
วันศุกร์ที่ 8 ตุลาคม 2564
โฆษกรัฐบาลแจง พปชร.เสนอ "บิ๊กตู่" นั่งนายกฯ อีกไม่แปลก ถ้าเป็นฉันทามติของประชาชน ย้อน "หมอชลน่าน" หัดละอายใจก่อนแล้วค่อยว่าคนอื่นน่าละอาย
โฆษกรัฐบาลแจง พปชร.เสนอ "บิ๊กตู่" นั่งนายกฯ อีกไม่แปลก ถ้าเป็นฉันทามติของประชาชน ย้อน "หมอชลน่าน" หัดละอายใจก่อนแล้วค่อยว่าคนอื่นน่าละอาย
นายธนกรวังบุญคงชนะโฆษกประจําสํานักนายกรัฐมนตรีกล่าวถึงกรณีที่นพ.ชลน่านศรีแก้วส.ส.น่านพรรคเพื่อไทยระบุว่าการที่พรรคพลังประชารัฐจะเสนอพล.อ.ประยุทธ์จันทร์โอชาเป็นแคนดิเดตนายกรัฐมนตรีอีกครั้งนั้นไม่รู้สึกละอายตัวเองบ้างหรือเพราะ7ปีที่ผ่านมาพล.อ.ประยุทธ์สร้างหายนะให้กับประเทศมากแค่ไหนว่าตลอดระยะเวลาที่ผ่านมาพล.อ.ประยุทธ์มุ่งทํางานเพื่อช่วยเหลือประชาชนมาตลอดมีผลงานเป็นรูปธรรมมากมายโดยเฉพาะด้านโครงสร้างพื้นฐานด้านคมนาคมมีการขยายรถไฟฟ้าครอบคลุมทุกพื้นที่การจัดสวัสดิการต่างๆให้กับประชาชนไม่ว่าจะเป็นบัตรสวัสดิการแห่งรัฐโครงการเราชนะโครงการคนละครึ่งฯลฯซึ่งประชาชนก็รับรู้ได้จึงสะท้อนผ่านผลการเลือกตั้งที่ผ่านมาว่าประชาชนต้องการให้พล.อ.ประยุทธ์บริหารประเทศต่อไปและหากการเลือกตั้งครั้งหน้าพล.อ.ประยุทธ์ได้เป็นนายกรัฐมนตรีอีกสมัยก็ไม่ใช่เรื่องแปลกอะไรถ้าเป็นฉันทามติของประชาชนคนไทยทั้งประเทศ
"พล.อ.ประยุทธ์เข้ามาแก้ปัญหาประเทศตามความต้องการของประชาชนผ่านผลการเลือกตั้งที่ผ่านมาซึ่งต่างจากรัฐบาลในอดีตที่นพ.ชลน่านคุ้นเคยมีการสืบทอดอํานาจระยะยาวผ่านคนในเครือญาติไม่สนใจว่าประชาชนจะรู้สึกอย่างไรไม่รู้แกนนําพรรคไหนกันแน่ที่บ้าอํานาจหลงอํานาจถึงขั้นผลักดันกฎหมายแบบสุดซอยก็ยังทํามาแล้วนพ.ชลน่านน่าจะรู้สึกละอายใจกับพฤติกรรมแบบนี้เสียก่อนแล้วค่อยมาบอกว่าคนอื่นน่าละอาย"นายธนกรกล่าว
................
รัฐบาลไทย-ข่าวทำเนียบรัฐบาล-ข่าวดี! เปิดรับสมัครคนไทยไปทำงานบนเรือสำราญ มากกว่า 1,000 อัตรา
วันศุกร์ที่ 27 พฤษภาคม 2565
ข่าวดี! เปิดรับสมัครคนไทยไปทํางานบนเรือสําราญ มากกว่า 1,000 อัตรา
.....
กรมการจัดหางาน เผยถึงการหารือกับผู้บริหารสายการเดินเรือสําราญ Princess Cruise และ Holland America Line มีความต้องการจ้างคนไทยไปทํางานบนเรือสําราญ เพื่อตอบรับความต้องการการบริการเดินเรือที่กําลังจะเริ่มต้นช่วงกลางปี 2565
.
ซึ่งเป็นโอกาสที่ดีของผู้ที่จบการศึกษาในสาขาการโรงแรม ผู้ที่มีประสบการณ์ทํางานบนเรือสําราญ และคนหางานที่มีทักษะภาษาอังกฤษ สามารถไปทํางานบนเรือสําราญในตําแหน่งต่าง ๆ มากกว่า 1,000 อัตรา เช่น กุ๊ก/ผู้ช่วยกุ๊ก พนักงานเสิร์ฟ บาร์เทนเดอร์ พนักงานบริการห้องพัก พนักงานต้อนรับ ช่างภาพ เป็นต้น
.
มีระยะเวลาการทํางานบนเรือ ครั้งละ 9 เดือน รายได้ 30,000 – 100,000 บาทต่อเดือน ตามอัตราค่าจ้างแต่ละตําแหน่ง ไม่รวมค่าตอบแทนพิเศษ โดยนายจ้างจะออกค่าใช้จ่ายในส่วนของตั๋วเครื่องบินไป - กลับ ที่พักและอาหารตลอดระยะเวลาการทํางาน
.
ผู้ที่สนใจทํางาน สอบถามเพิ่มเติมได้ที่ กองบริหารแรงงานไทยไปต่างประเทศ กรมการจัดหางาน โทร. 0 2245 6712 - 3
.
ปัจจุบันเรือสําราญเริ่มกลับมาเดินเรือในหลายพื้นที่ทั่วโลก เช่น เส้นทางท่องเที่ยวแถบอเมริกาเหนือ อเมริกากลาง ยุโรป และในแถบเอเชีย ทําให้มีนักท่องเที่ยวเพิ่มขึ้น โดยในปีนี้ คาดว่าจะเกิดการจ้างแรงงานในตลาดประเทศไทยมากถึง 2,000 คน
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ตรวจติดตามสถานการณ์น้ำ หลังน้ำล้นอ่างฯ ทับเสลา ท่วมพื้นที่การเกษตร จ.อุทัยธานี
วันพฤหัสบดีที่ 21 ตุลาคม 2564
ตรวจติดตามสถานการณ์น้ํา หลังน้ําล้นอ่างฯ ทับเสลา ท่วมพื้นที่การเกษตร จ.อุทัยธานี
รมช.มนัญญา ประชุมตรวจติดตามสถานการณ์น้ํา หลังน้ําล้นอ่างฯ ทับเสลา ท่วมพื้นที่การเกษตร จ.อุทัยธานี
รมช.มนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานการประชุมตรวจติดตามสถานการณ์น้ําและมอบนโยบายรวมทั้งแนวทางการแก้ไขปัญหาน้ําท่วมโดยมีนายขจรเกียรติรักพานิชมณีผู้ว่าราชการจังหวัดอุทัยธานีนายชาตรีบุญนาคผู้ตรวจราชการกระทรวงเกษตรและสหกรณ์เขต18ผู้บริหารหัวหน้าส่วนราชการในสังกัดกระทรวงเกษตรและสหกรณ์และหน่วยงานที่เกี่ยวข้องเข้าร่วมและรายงานสถานการณ์อุทกภัยในพื้นที่ณห้องประชุมสะแกกรังศาลากลางจังหวัดอุทัยธานีตําบลอุทัยใหม่อําเภอเมืองอุทัยธานีจังหวัดอุทัยธานีว่าจากอิทธิพลพายุเตี้ยนหมู่ทําให้เกิดฝนตกหนักในเขตพื้นที่ตอนบนของลุ่มน้ําและในพื้นที่ของจังหวัดอุทัยธานีส่งผลให้เกิดอุทกภัยมีปริมาณน้ําไหลล้นตลิ่งจากลําน้ําแม่วงก์ลําน้ําคลองโพอ่างเก็บน้ําทับเสลาและแม่น้ําเจ้าพระยาไหลเข้าท่วมบ้านเรือนราษฎรและพื้นที่การเกษตรใน8อําเภอซึ่งจังหวัดได้ประกาศเป็นพื้นที่ภัยพิบัติแล้ว รวมทั้งจากอิทธิพลของพายุไลออนล็อคและพายุคมปาซุระหว่างวันที่17 - 20ต.ค.64 (ฝนเริ่มตกวันที่14ต.ค.64)ส่งผลทําให้น้ําเกินความจุที่ระดับเก็บกักจนเกิดน้ําล้นอ่างเก็บน้ําทับเสลาไหลเข้าท่วมบ้านเรือนและพื้นที่การเกษตรพื้นที่เสียหายอยู่ระหว่างเร่งรัดสํารวจความเสียหายเพื่อรายงานให้จังหวัดประกาศเขตการให้ความช่วยเหลือผู้ประสบภัยพิบัติกรณีฉุกเฉิน
กระทรวงเกษตรและสหกรณ์ได้ระดมสรรพกําลังบูรณาการร่วมกันกับหน่วยงานจังหวัดเร่งช่วยเหลือเพื่อบรรเทาความเดือดร้อนปศุสัตว์จังหวัดมอบเสบียงอาหารสัตว์หญ้าอาหารสัตว์และถุงยังชีพสัตว์ประมงจังหวัดดําเนินการเคลื่อนย้ายจระเข้จากฟาร์มและเข้าตรวจสอบกระชังเลี้ยงปลาที่ได้รับผลกระทบนอกจากนี้สํานักชลประทานจังหวัดอุทัยธานีได้บริหารจัดการน้ําในพื้นที่โดยควบคุมการระบายน้ําให้เหมาะสมเพื่อลดผลกระทบที่อาจเกิดขึ้นพร้อมทั้งประชาสัมพันธ์สถานการณ์น้ําให้หน่วยงานที่เกี่ยวข้องและประชาชนทราบอย่างต่อเนื่อง
อย่างไรก็ตามสถานการณ์อุทกภัยส่งผลกระทบต่อภาคเกษตรดังนี้ด้านพืชพื้นที่ได้รับผลกระทบ8อําเภอเกษตรกรที่ได้รับผลกระทบ13,153ครัวเรือนพื้นที่187,549ไร่ด้านปศุสัตว์พื้นที่ได้รับผลกระทบ5อําเภอเกษตรกรที่ได้รับผลกระทบ440รายสัตว์ที่ต้องอพยพ18,678ตัวด้านประมงพื้นที่ได้รับผลกระทบ6อําเภอเกษตรกรที่ได้รับผลกระทบ752รายพื้นที่เสียหาย895.96ไร่
“หน่วยงานในสังกัดกระทรวงเกษตรและสหกรณ์จะต้องบูรณาการทํางานร่วมกับจังหวัดเข้าให้ความช่วยเหลือในเบื้องต้นเพื่อบรรเทาความเดือดร้อนของพี่น้องและเร่งสํารวจพื้นที่การเกษตรที่เสียหายประชาสัมพันธ์แจ้งเตือนระดับน้ําให้ทันท่วงทีพื้นที่ไหนที่ต้องซ่อมแซมก็ให้ดําเนินการเร่งด่วนรวมทั้งทําความเข้าใจกับเกษตรกรในเรื่องของหลักเกณฑ์การช่วยเหลือตามระเบียบกระทรวงการคลังฯซึ่งตนจะรายงานให้นายกรัฐมนตรีฯรับทราบต่อไป”รมช.มนัญญากล่าว
รัฐบาลไทย-ข่าวทำเนียบรัฐบาล-ครม.เห็นชอบหลักการนโยบายด้านอุตสาหกรรมเหมืองแร่ ระยะแรก! ปรับมาตรการส่งเสริมการลุงทุนและสิทธิประโยชน์ 3 กลุ่ม
วันอังคารที่ 2 สิงหาคม 2565
ครม.เห็นชอบหลักการนโยบายด้านอุตสาหกรรมเหมืองแร่ ระยะแรก! ปรับมาตรการส่งเสริมการลุงทุนและสิทธิประโยชน์ 3 กลุ่ม
ครม.เห็นชอบหลักการนโยบายด้านอุตสาหกรรมเหมืองแร่ ระยะแรก! ปรับมาตรการส่งเสริมการลุงทุนและสิทธิประโยชน์ 3 กลุ่ม
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 2 สิงหาคม 2565 ว่า ปัจจุบันประเทศไทยมีแนวโน้มความต้องการใช้แร่สูงขึ้น ทั้งแร่โลหะพื้นฐาน โลหะมีค่า แร่หายาก และแร่อุตสาหกรรมอื่นๆ ส่วนหนึ่งเป็นผลจากนโยบายส่งเสริมพลังงานทดแทนในการผลิตไฟฟ้า การส่งเสริมอุตสาหกรรมยานยนต์ไฟฟ้า และการฟื้นตัวของเศรษฐกิจหลังการแพร่ระบาดของโรคโควิด-19 ซึ่งในปี 2563 มูลค่าเพิ่มของการทําเหมืองแร่คิดเป็นสัดส่วนร้อยละ 2.1 ของผลิตภัณฑ์มวลรวมภายในประเทศ (GDP) อย่างไรก็ตาม ประเทศไทยยังประสบปัญหาเกี่ยวกับแร่ในด้านต่างๆ อาทิ ต้องพึ่งพาการนําเข้าแร่จากต่างประเทศ ขาดการวิจัยแลพัฒนาเพื่อเพิ่มมูลค่าผลผลิตจากแร่ ขาดมาตรการและแนวทางการส่งเสริมอุตสาหกรรมที่ครอบคลุมแหล่งวัตถุดิบในกระบวนการผลิต และขาดการลงทุนเพื่อลดผลกระทบจากการทําเหมือง
วันนี้ ครม.จึงมีมติเห็นชอบในหลักการนโยบายด้านอุตสาหกรรมเหมืองแร่และอุตสาหกรรมต่อเนื่อง โดยระยะแรกให้ปรับปรุงมาตรการส่งเสริมการลงทุนสําหรับอุตสาหกรรมเหมืองแร่และอุตสาหกรรมต่อเนื่อง รวมถึงกําหนดสิทธิประโยชน์ให้เหมาะสม ซึ่งแบ่งกิจการที่ต้องการส่งเสริมออกเป็น 3 ประเภท ประกอบด้วย 1.กลุ่มกิจการสํารวจแร่ 2.กลุ่มกิจการทําเหมืองแร่และหรือแต่งแร่ และ 3.กลุ่มกิจการถลุงแร่หรือประกอบโลหกรรม พร้อมทั้งมอบหมายให้สํานักงานคณะกรรมการส่งเสริมการลงทุน (BOI) และกระทรวงอุตสาหกรรม ประสานความร่วมมือกับกระทรวงทรัพยากรธรรมชาติและสิ่งแวดล้อมและกระทรวงการอุดมศึกษา วิทยาศาสตร์ วิจัยและนวัตกรรม ในการกําหนดมาตรการที่เหมาะสมต่อไป